**ELŐTERJESZTÉS**

**A KÉPVISELŐ-TESTÜLET**

**2019. szeptember 30-i rendes ülésére**

**Előterjesztés**

**A Bursa Hungarica Felsőoktatási Önkormányzati ösztöndíjrendszerhez való csatlakozásról**

A napirendet tárgyaló ülés dátuma: 2019.09.30.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Minendkori költségvetési források

**4. Tényállás bemutatása:**

A felsőoktatásban részt vevő hallgatók juttatásairól és az általuk fizetendő térítésekről szóló 51/2007. (III. 26.) sz. Korm. rendelet 18. §.-a rendelkezik a Bursa Hungarica Felsőoktatási Önkormányzati Ösztöndíjról. Az ösztöndíj olyan pénzbeli szociális juttatás, amely az adott évi ösztöndíjrendszerhez csatlakozott települési és megyei önkormányzatok által a hallgatóknak adományozott szociális ösztöndíjrész.

Az Oktatási Minisztérium a 2000/2001. tanévtől kezdődően indította el a Bursa Hungarica Felsőoktatási Önkormányzati Ösztöndíjrendszert a települési és a megyei önkormányzatok bevonásával.

A felsőoktatásban részt vevő hallgatók juttatásairól szóló 51/2007. (III. 26.) számú Korm. rendelet 18. §-a, valamint a 2014. évi Általános Szerződési Feltételek rendelkeznek a támogatás folyósításának rendjéről, az egyetemi és főiskolai hallgatók részére nyújtható támogatásokról.

Az Emberi Erőforrások Minisztériuma megbízásából az Emberi Erőforrás Támogatáskezelő (EMET) az idei évben is közzétette a Bursa Hungarica Felsőoktatási Önkormányzati Ösztöndíjrendszer 2018. évi pályázati fordulójának dokumentumait.

A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőfokú tanulmányainak támogatása. E cél elérésének érdekében a Kormány mind központi költségvetési, mind önkormányzati forrásokat is mobilizál.

Az Általános Szerződési feltételekben meghatározottak alapján a pályázati rendszerhez csatlakozni kívánó településeknek legkésőbb 2018. október 5.-éig kell kiírniuk a pályázatot, valamint megküldeni a csatlakozási nyilatkozatot. A csatlakozási nyilatkozatban az önkormányzat vállalhatja, hogy az on-line adatbázison rögzíti a Bursa pályázatban hozott döntését.

Telki Község Telki község Képviselő-testülete a tanulmányi ösztöndíjakról szóló 14/2011. (06.29.) Ör. számú rendeletében szabályozta az ösztöndíjpályázat elbírálásának helyi szabályait.

Kérem a Képviselő-testületet, hogy a Szociális Bizottság véleményének figyelembevételével a határozati javaslatot támogassa.

Telki, 2019. szeptember 13.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2019.(IX. .) Öh. számú**

**Határozata**

**Bursa Hungarica Felsőoktatási Önkormányzati ösztöndíjrendszerhez való csatlakozásról**

1.) Telki község Képviselő-testülete csatlakozik a 2020. évi Bursa Hungarica Felsőoktatási Önkormányzati ösztöndíjrendszerhez.

2.) Felhatalmazza a polgármestert a 2020. évi Bursa Hungarcia Felsőoktatási Ösztöndíj-támogatáshoz való önkormányzati csatlakozási és on-line nyilatkozat aláírására, valamint felkéri annak az OM Alapkezelő felé történő továbbítására.

3.) Elfogadja az Általános Szerződési Feltételeket, valamint az annak megfelelő „”A” és ,, B ,, típusú pályázati felhívást.

**Felelős:** Polgármester

Jegyző

**Határidő:** 2019. október 2.